ณรงค์พันธ์ จิตต์แก้วแท้

พลเอก ณรงค์พันธ์ จิตต์แก้วแท้ หรือชื่อเกิดว่า มณเฑียร แก้วแท้ (เกิด 1 มกราคม พ.ศ. 2506) เป็นนายทหาร และนักการเมืองชาวไทย เป็นอดีตผู้บัญชาการทหารบกคนที่ 42 เคยเป็นสมาชิกสภานิติบัญญัติแห่งชาติราชกิจจานุเบกษา,แต่งตั้งสมาชิกสภานิติบัญญัติแห่งชาติเพิ่มเติม, เล่มที่ 133, ตอนพิเศษ 230 ง, 11 ตุลาคม พ.ศ. 2559, หน้า 1-2 และยังดำรงตำแหน่งสมาชิกวุฒิสภาชุดที่ 12 โดยตำแหน่ง

 ประวัติ 

 ชีวิตส่วนตัว 
ณรงค์พันธ์ (ชื่อเดิม มณเฑียร แก้วแท้) เกิดเมื่อวันที่ 1 มกราคม พ.ศ. 2506 มีชื่อเล่นว่า "บี้" สมรสกับ พ.อ.หญิง พิมพ์พิศา จิตต์แก้วแท้ มีบุตร 1 คน

 การศึกษา 
ก่อนเข้ารับราชการ ศึกษาโรงเรียนอำนวยศิลป์ รุ่นที่ 53 ในปี พ.ศ. 2521 สำเร็จการศึกษาจากโรงเรียนเตรียมทหาร รุ่นที่ 22 ปริญญาตรีวิทยาศาตรบัณฑิต โรงเรียนนายร้อยพระจุลจอมเกล้า รุ่นที่ 33 ปริญญาโทศิลปศาสตรมหาบัณฑิต โรงเรียนเสนาธิการทหารบก (หลักสูตรหลักประจำ ชุดที่ 73) นอกจากนี้ยังสำเร็จการฝึกหลักสูตรส่งทางอากาศ รุ่นที่ 153, หลักสูตรจู่โจม รุ่นที่ 78, หลักสูตรชั้นนายร้อย เหล่าทหารราบ รุ่นที่ 78 และหลักสูตรชั้นนายพัน เหล่าทหารราบ รุ่นที่ 56 การศึกษาต่างประเทศ หลักศูตรชั้นนายร้อยทหารราบ และหลักสูตรนายทหารเครื่องยิงลูกระเบิด ณ ค่ายเบนนิ่ง รัฐจอร์เจีย สหรัฐ

 การรับราชการ 
เขาเข้ารับราชการตำแหน่งที่สำคัญ ได้แก่ 

 ผู้บังคับกองพันทหารราบที่ 1 กรมทหารราบที่ 31 รักษาพระองค์ 
 ผู้บังคับกองพันทหารราบที่ 3 กรมทหารราบที่ 31 รักษาพระองค์
 ผู้บังคับการกรมทหารราบที่ 31 รักษาพระองค์
 ผู้บัญชาการกองพลที่ 1 รักษาพระองค์
 ผู้บัญชาการริ้วขบวนที่ 2 ริ้วขบวนในพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราชฯ
 รองแม่ทัพภาคที่ 1
 แม่ทัพภาคที่ 1
 ผู้ช่วยผู้บัญชาการทหารบก
 ผู้บัญชาการทหารบก

 การปฏิบัติราชการพิเศษ 
 ปฏิบัติหน้าที่ในกองกำลังนานาชาติ Interfet และกองกำลังสหประชาชาติ UNTAET ภารกิจรักษาสันติภาพในติมอร์ตะวันออก
 ปฏิบัติหน้าที่ในพื้นที่จังหวัดชายแดนภาคใต้หลังเหตุการณ์ปล้นปืนที่ค่ายกรมหลวงนราธิวาสราชนครินทร์ จ.นราธิวาส เมื่อปี พ.ศ. 2547 โดยกองทัพภาคจะส่งกำลังพลลงไปสนับสนุนกองทัพภาคที่ 4 ในการจัดหน่วยเฉพาะกิจลงไปรักษาความสงบเรียบร้อย เช่นเดียวกับกองทัพภาคที่ 1 เมื่อครั้งดำรงตำแหน่ง ผู้บังคับกองพันทหารราบที่ 3 กรมทหารราบที่ 31 รักษาพระองค์ 
 ปฏิบัติหน้าที่ในจังหวัดยะลาระหว่างความไม่สงบในจังหวัดชายแดนภาคใต้ณรงค์พันธ์ จิตต์แก้วแท้ : "ทหารคอแดง" ผู้จงรักภักดี ผงาดนั่งเก้าอี้ ผบ.ทบ. คนที่ 42 
 นายทหารพิเศษประจำหน่วยทหารรักษาพระองค์ สังกัดกรมทหารราบที่ 1 มหาดเล็กราชวัลลภรักษาพระองค์
 ราชองค์รักษ์เวร
 นายทหหารพิเศษประจำกรมทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
กระทั่งวันที่ 12 กันยายน พ.ศ. 2566 ได้มีพระบรมราชโองการโปรดเกล้าฯ ให้รับโอน พล.อ. ณรงค์พันธ์ ผู้บัญชาการทหารบก (อัตราพลเอกพิเศษ) มาสังกัดหน่วยบัญชาการถวายความปลอดภัยรักษาพระองค์ และให้ดำรงตำแหน่ง ผู้บัญชาการสำนักงานนายทหารปฏิบัติการพิเศษในพระองค์พระบาทสมเด็จพระเจ้าอยู่หัวฯ หน่วยบัญชาการถวายความปลอดภัยรักษาพระองค์ (อัตราพลเอกพิเศษ)พระบรมราชโองการ ประกาศ ให้รับโอนนายทหารสัญญาบัตรเป็นข้าราชการในพระองค์ฝ่ายทหารโปรดเกล้าฯ รับโอน 'พล.อ.ณรงค์พันธ์' สังกัดหน่วยบัญชาการถวายความปลอดภัยรักษาพระองค์thumb|240x240px|ภาพถ่ายณรงค์พันธ์ (ยืนขวามือ) ขณะกำลังปฏิบัติงานสร้างสันติภาพที่ประเทศติมอร์-เลสเต

 ความเห็นทางการเมือง 
ณรงค์พันธ์ให้สัมภาษณ์สื่อมวลชน เป็นครั้งแรกภายหลังเข้ารับตำแหน่ง โดยอ้างว่ากองทัพไม่มีความคิดรัฐประหาร และให้ผู้ประท้วง "ปฏิรูปตัวเองก่อน" ในเดือนพฤศจิกายน 2563 เขาให้สัมภาษณ์ว่าจะไม่ปกป้องคนผิดกรณีพลทหารพิชวัฒน์ผูกคอตายในค่ายทหาร เขาทวงถามความรับผิดชอบจากผู้ประท้วงที่ไปชุมนุมที่ "พื้นที่ศักดิ์สิทธิ์" ของกรุงเทพมหานคร เขามีท่าทีตอบรับคำขอของนายทหารเกษียณนายหนึ่งที่ให้ช่วยดูแล พล.อ. ประยุทธ์ จันทร์โอชา

ในปี 2565 จากกรณีโฆษณาของลาซาดาที่มีคนนั่งวีลแชร์นั้น ทำให้เขาสั่งห้ามพาหนะของลาซาดาเข้าค่ายทหารทั่วประเทศ และห้ามหน่วยงานของกองทัพบกสั่งซื้อของจากบริษัทดังกล่าว เขากล่าวหาว่าโฆษณาดังกล่าวล้อเลียนผู้พิการ และอาจกระทบถึงสถาบันพระมหากษัตริย์ คนไทยควรเคารพสิทธิเสรีภาพของผู้พิการตามหลักเรื่องสิทธิมนุษยชนซึ่งเป็นกฎหมายสากล และกล่าวอีกว่า "เบี่ยงเบนทางร่างกาย หรือเบี่ยงเบนทางอะไรได้ แต่อย่าเบี่ยงเบนทางจิตใจ พยายามทำจิตใจให้สูงเข้าไว้"

ปีต่อมาไม่กี่วันก่อนการเลือกตั้งใหญ่ เขากล่าวว่าจะไม่มีการปฏิวัติหรือรัฐประหารอีก และขอความร่วมมือสื่อมวลชนไม่ถามเรื่องนี้กับกองทัพ

 หลักสูตรทหาร 
100x100pxหลักสูตรส่งทางอากาศ ชั้นที่ 2 | กองทัพบก80x80pxหลักสูตรการรบแบบจู่โจม | กองทัพบก80x80pxหลักสูตรทหารมหาดเล็ก | กองทัพบก100x100pxหลักสูตรกระโดดร่ม ชั้นที่ 2ผบ.ทบ.มาเลเซียเยือน ทบ. สานสัมพันธ์ความร่วมมือความมั่นคงระดับภูมิภาค | กองทัพบกมาเลเซีย100x100pxหลักสูตรกระโดดร่ม ชั้นที่ 3 | กองทัพบกสหรัฐ100x100pxหลักสูตรกระโดดร่มผู้บัญชาการทหารบกกัมพูชา เยือน ทบ. สานสัมพันธ์ฝึกศึกษา พัฒนาชายแดนอย่างยั่งยืน | กองทัพบกกัมพูชา

 เครื่องราชอิสริยาภรณ์ 
พลเอก ณรงค์พันธ์ จิตต์แก้วแท้ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
 เครื่องราชอิสริยาภรณ์ไทย 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์จุลจอมเกล้า, เล่ม ๑๔๑ ตอนที่ ๓๔ ข หน้า  ๔, ๒๒ มิถุนายน ๒๕๖๗
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๓๘, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘๐, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๒๐ ตอนที่ ๑๒ ข หน้า ๑๙, ๒๕ กรกฎาคม ๒๕๔๖ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๕ ตอนที่ ๒ ข หน้า ๒๖, ๑๘ มกราคม ๒๕๔๑

 ต่างประเทศ 
 :
 พ.ศ. 2565 – 80x80px เครื่องอิสริยยศลำดับสหไมตรี ชั้นมหาเสรีวัฒน์ผบ.ทบ.เยือนกัมพูชาอย่างเป็นทางการ ของผู้บัญชาการทหารบก ใน 3-4 ก.พ.65. Army Spoke Team 4 กุมภาพันธ์ 2565
  :
 พ.ศ. 2566 – 80x80px เหรียญปิงกัต จาซา เกมิลัง (เท็นเทรา)Royal Thai Army Chief Receives Prestigious Military Awardผบ.ทบ.เยือนสิงคโปร์ รับมอบเหรียญอิสริยาภรณ์เชิดชูเกียรติทางทหาร สานสัมพันธ์สองกองทัพ ร่วมมือฝึกศึกษา พัฒนากำลังพล. Army Spoke Team 10 กุมภาพันธ์ 2566
  :
 พ.ศ. 2566 – 80px ลีเจียนออฟเมอริต ชั้นผู้บังคับบัญชาGeneral Narongpan, Chief of Army, Royal Thai Army visits the Pentagon. Defense Visual Information Distribution Service. 22 พฤษภาคม 2566

 สหประชาชาติ 

  :
 พ.ศ. 2543 – 80px เหรียญคณะผู้แทนสหประชาชาติในติมอร์ตะวันออกราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเหรียญตราต่างประเทศ, เล่ม ๑๑๘ ตอนที่ ๑ ข หน้า ๗, ๒๖ มกราคม ๒๕๔๔

 อ้างอิง 

หมวดหมู่:ทหารบกชาวไทย
หมวดหมู่:ผู้บัญชาการทหารบกของกองทัพไทย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเตรียมทหาร
หมวดหมู่:นายพลชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:แม่ทัพภาคที่ 1